जब सिक्योरिटी गार्ड ने शाहरुख खान को पहचानने से किया इनकार, फिल्म के मुहूर्त में जाने से रोका था
Bollywood Actor Shah Rukh Khan Shares An Old Incident. सिनी ग्रेवाल के साथ एक पुराने इंटरव्यू में शाहरुख खान ने एक पुराने किस्से को याद किया। शाहरुख ने कहा है कि एक बार एक गार्ड ने उन्हें उनकी ही फिल्म के मुहूर्त में जाने नहीं दिया था
सिमी ग्रेवाल के साथ एक ओल्ड इंटरव्यू में शाहरुख खान ने एक पुराने किस्से को याद किया। शाहरुख ने कहा है कि एक बार सिक्योरिटी गार्ड ने उन्हें उनकी ही फिल्म के मुहूर्त में जाने से रोक दिया था। ये वाकया फिल्म शिखर के मुहूर्त के दौरान हुआ था। हालांकि ये फिल्म कभी रिलीज नहीं हो सकी थी।
जब शाहरुख एंट्री के लिए गेट पर पहुंचे तो गार्ड ने उन्हें पहचानने से इनकार कर दिया। शाहरुख ने उस गार्ड से अंदर जाने के लिए बहुत रिक्वेस्ट की लेकिन गार्ड ने ये कहते हुए मना कर दिया कि उनकी हीरो जैसी पर्सनैलिटी ही नहीं है।
गार्ड ने कहा- बहुत देखे हैं तेरे जैसे..
शाहरुख ने कहा कि वो फिल्म की मुहूर्त के लिए दिल्ली गए हुए थे। वहां पहुंचने पर उनके साथ बहुत मजेदार वाकया हुआ। उन्होंने कहा, 'उस आदमी ने मुझे मेरी ही फिल्म के मुहूर्त में जाने से रोक दिया। ये कहना थोड़ा अजीब जरूर है, लेकिन मैंने कहा कि देखो मैं शाहरुख खान हूं और मैं फिल्म का हीरो हूं। फिर उस गार्ड ने कहा, बहुत देखें हैं हीरे-मोती मैंने तेरे जैसे।'
काफी देर रिक्वेस्ट करने के बाद भी अंदर नहीं जाने दिया
शाहरुख काफी देर तक उस गार्ड से कहते रहे कि उन्हें अंदर जाने दे, लेकिन गार्ड नहीं माना। शाहरुख ने गार्ड से कहा, 'सब मेरा इंतजार कर रहे हैं, और मुझे स्टेज पर भी जाना है। मुझे प्लीज जाने दो।' गार्ड अपनी बात पर अड़ा रहा। उसने इला अरुण को अंदर जाने दिया लेकिन शाहरुख को नहीं।
अंत में फिल्म का एक क्रू मेंबर आया और उस गार्ड से बताया कि शाहरुख वास्तव में फिल्म के हीरो हैं। इस पर गार्ड ने कहा, 'पर्सनैलिटी तो है नहीं, ये कैसा हीरो है।'
बजट की दिक्कत की वजह से बंद हो गई थी फिल्म
बता दें कि शाहरुख खान और जैकी श्रॉफ स्टारर ये फिल्म कभी बन नहीं पाई। इसका डायरेक्शन सुभाष घई करने वाले थे, लेकिन बजट की दिक्कत की वजह से फिल्म को बंद कर दिया गया। बाद में सुभाष घई ने शाहरुख के साथ ही फिल्म परदेस बनाई।
सुभाष घई ने 2017 में इस फिल्म के बारे में बात करते हुए कहा, 'परदेस के पहले मैंने शिखर नाम की एक फिल्म बनाई थी। हम फिल्म में नई लड़की को कास्ट करने वाले थे। ये वॉर के बैकग्राउंड पर बनने वाली एक लव स्टोरी थी। हमने फिल्म का मुहूर्त भी कर लिया था, यहां तक ए.आर रहमान के साथ एक गाना भी रिकॉर्ड कर लिया था।'
वानखेड़े स्टेडियम में भी सिक्योरिटी गार्ड से हुई थी कहासुनी
शाहरुख खान के साथ सिक्योरिटी गार्ड वाला मसला 2012 में भी हुआ था। उस वक्त शाहरुख वानखेड़े स्टेडियम के एक सिक्योरिटी गार्ड से उलझ गए थे। दरअसल 16 मई 2012 को शाहरुख खान की टीम कोलकाता नाइटराइडर्स और मुंबई इंडियंस के बीच वानखेड़े स्टेडियम में मैच चल रहा था।
मैच खत्म होने के बाद शाहरुख फील्ड के अंदर जाने लगे। इसी पर गार्ड ने उन्हें रोक दिया, जिस पर शाहरुख आग बबूला हो गए। उनकी और गार्ड की काफी कहासुनी हो गई। मुंबई क्रिकेट एसोसिएशन ने शाहरुख को स्टेडियम में प्रवेश करने पर पांच साल का प्रतिबंध लगा दिया था।
